# Beőthy Károly

### A Wikipédiából, a szabad lexikonból.

Beőthy Károly (szlováni) (Komárom, 1820. november 2. - Győr, 1864. november 21.) ügyvéd és Győr megye alügyésze

## [szerkesztés] Élete

Beőthy Gáspár gabonakereskedő s Kovács Katalin (dr. Kovács Pál iró nénjének) fia. Középiskoláit szülővárosában a református kollegiumban, a jogot a pesti egyetemen végezvén, ügyvédi vizsgát tett és mint gyakorló ügyvéd a fővárosban telepedett le. Az 1848–1849. szabadságharcban előbb mint pesti önkéntes a szerbek elleni csatározásokban, azután mint vésztörvényszéki biró vett részt és Komáromban kapitulált. Ezután Győrben folytatta az ügyvédkedést.

## [szerkesztés] Munkái

A Honművészben lépett föl 1839-ben két költeményével, azután a Koszoruban jelent meg néhány verse (1841.). A költészettel csakhamar fölhagyott és Győrbe kerülvén, ottan mint a gazdasági egyesület jegyzője szerkesztette A győrvidéki gazdasági egyesület évkönyvét 1860–62. (Győr, 1863.); gazdászati, ipari, kereskedelmi s társadalmi czikkeket irt a Győri Közlönybe (1857–60.), melynek főmunkatársa volt, a Gazdasági Lapokba (1860–65.), Magyar Gazdába (1860–60.), Kerti Gazdaságba (1860.) és a Hölgyfutárba (1860.)

## [szerkesztés] Források

- Szinnyei József: Magyar írók élete és munkái, Arcanum, Budapest, 2000, ISBN 9638602996

A lap eredeti címe "http://hu.wikipedia.org../../../b/e/%C5%91/Be%C5%91thy_K%C3%A1roly_985d.html"

Kategória: Magyar jogászok

##### Views

- Szócikk
- Vitalap
- Aktuális változat

##### Keresés